Uredba Sveta (ES) št. 379/2004

z dne 24. februarja 2004

o odprtju in zagotavljanju upravljanja avtonomnih tarifnih kvot skupnosti za nekatere ribiške proizvode za obdobje od 2004 do 2006

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 26 Pogodbe,

ob upoštevanju predloga Komisije,

ob upoštevanju naslednjega:

(1) Dobave nekaterih ribiških proizvodov Skupnosti so trenutno odvisne od uvoza iz tretjih držav. V interesu Skupnosti je, da delno ali v celoti opusti pobiranje carinskih dajatev za te proizvode, v okviru tarifnih kvot Skupnosti za ustrezno količino. Da ne bi bile ogrožene razvojne možnosti za te proizvode v Skupnosti in zaradi zagotovitve ustreznih dobav za potrebe predelovalne industrije bi bilo treba takšne kvote odpreti z uporabo spremenljivih carinskih dajatev v skladu z občutljivostjo zadevnega proizvoda na trgu Skupnosti.

(2) Za vse uvoznike v Skupnosti bi moral biti zagotovljen enak in neprekinjen dostop do teh kvot, stopnje, določene za te kvote pa bi se morale neprekinjeno uporabljati za celoten uvoz zadevnih proizvodov v države članice do izčrpanja kvot.

(3) Zaradi zagotavljanja učinkovitosti skupnega upravljanja kvot bi bilo državam članicam treba dovoliti, da iz višine kvote črpajo potrebne količine, ki ustrezajo njihovemu dejanskemu uvozu. Ker postopek upravljanja zahteva tesno sodelovanje med državami članicami in Komisijo, bi slednja morala biti sposobna spremljati stopnjo črpanja kvot in o tem obveščati države članice.

(4) Uredba Komisije (EGS) št. 2454/93 z dne 2. julija 1993, ki predpisuje določbe za izvajanje Uredbe Sveta (EGS) št. 2913/92 o vzpostavitvi Carinskega zakonika Skupnosti [1], določa sistem upravljanja tarifnih kvot, ki sledi kronološkemu vrstnemu redu datumov sprejema deklaracij za sprostitev v prosti promet. Tarifne kvote, ki jih odpira ta uredba, bi morali upravljati organi Skupnosti in države članice v skladu s tem sistemom –

SPREJEL NASLEDNJO UREDBO:

Člen 1

1. Uvozne dajatve za proizvode, naštete v prilogi, se opustijo, v okviru tarifnih kvot, po stopnjah za obdobja in do višine, navedenih v tej uredbi.

2. Uvoz proizvodov, naštetih v prilogi, pokrivajo kvote iz odstavka 1 samo, če je prijavljena carinska vrednost najmanj enaka določeni referenčni ceni, ali referenčni ceni, ki naj bi bila določena, v skladu s členom 29 Uredbe Sveta (ES) št. 104/2000 z dne 17. decembra 1999 o skupni ureditvi trgov z ribiškimi proizvodi in proizvodi iz ribogojstva [2]

Člen 2

Tarifne kvote iz člena 1 upravlja Komisija v skladu s členi 308a, 308b, 308c Uredbe (EGS) št. 2454/93.

Člen 3

Države članice in Komisija tesno sodelujejo, da bi zagotovile upoštevanje te uredbe.

Člen 4

Ta uredba začne veljati sedmi dan po objavi v Uradnem listu Evropske unije.

Uporablja se od 1. januarja 2004.

Ta uredba je v celoti zavezujoča in se neposredno uporablja v vseh državah članicah.

V Bruslju, 24. februarja 2004.

Za Svet

Predsednik

J. Walsh

[1] UL L 253, 11.10.1993, str. 1. Uredba, kakor je nazadnje spremenjena z Uredbo (ES) št. 2286/2003 (UL L 343, 31.12.2003, str. 1).

[2] UL L 17, 21.1.2000, str. 22.

--------------------------------------------------

PRILOGA

Zap. št. | Oznaka KN | Oznaka TARIC | Pojmovanje | Letna višina kvote (v tonah) | Dajatev znotraj kvote (%) | Kvotno obdobje |

09.2758 | ex03027000 | 20 | Jetra polenovke (Gadus morhua, Gadus ogac, Gadus macroce-phalus) in jetra ribe vrste Boreogadus saida, sveža ali ohlajena, za predelavo | 300 | 0 | 1.1.2004- 31.12.2006 |

09.2765 | ex03056200 | 20 | Trske (Gadus morhua, Gadus ogac, Gadus macrocephalus) in ribe vrste Boreogadus saida, nasoljene ali v slanici, vendar ne sušene ali dimljene, za predelavo | 10000 | 0 | 1.1.2004- 31.12.2006 |

25 |

29 |

ex03056910 | 10 |

09.2785 | ex03074959 | 10 | Cevke lignjev (Ommastrephes spp. — razen Ommastrephes sagittatus —, Nototodarus spp., Sepio-teuthis spp.) in Illex spp., zamrznjene, s kožo in plavutmi, za predelavo | 30000 | 3.5 | 1.1.2004- 31.12.2006 |

ex03079911 | 10 |

09.2786 | ex03074959 | 20 | Lignji (Ommastrephes spp. — razen Ommastrephes sagittatus —, Nototodarus spp., Sepio-teuthis spp.) in Illex spp., zamrznjene, cele, lovke in plavuti, za predelavo | 1500 | 3 | 1.1.2004- 31.12.2006 |

ex03079911 | 20 |

09.2788 | ex03024000 | 10 | Sledi (Clupea harengus, Clupea pallasii), z maso več kot 140 g po kosu ali plavuti, katerih teža presega 80 g po kosu, razen jeter in iker, za predelavo | 20000 | 0 | 1.10.2004- 31.12.2004 1.10.2005- 31.12.2005 1.10.2006- 31.12.2006 |

ex03035000 | 10 |

ex03041097 | 20 |

ex03049022 | 10 |

09.2790 | ex16041416 | 20 | Fileti, znani kot "loins" tune in progasti tuni, za predelavo | 4000 | 6 | 1.1.2004- 31.12.2006 |

30 |

95 |

09.2792 | ex16041299 | 10 | Sledi, začinjene in/ali okisane, v slanici, konzervirane v sodčkih z vsaj 70/kg neto odcejene mase, za predelavo | 6000 | 6 | 1.1.2004- 31.12.2006 |

09.2794 | ex16052099 | 45 | Kozice vrste Pandalus borealis, kuhane in oluščene, za predelavo | 7000 | 6 | 1.1.2004- 31.12.2006 |

09.2759 | ex03025010 | 20 | Trske (Gadus morhua, Gadus ogac, Gadus macrocephalus), razen jeter in iker, sveže, ohlajene ali zamrznjene, za predelavo | 50000 | 0 | 1.1.2004- 31.12.2006 |

ex03025090 | 10 |

ex03036011 | 10 |

ex03036019 | 10 |

ex03036090 | 10 |

09.2760 | ex03037811 | 10 | Oslič (Merluccius spp. razen Merluccius merluccius, Urophycis spp.), zamrznjen, za predelavo | 20000 | 0 | 1.1.2004- 31.12.2006 |

ex03037812 | 10 |

ex03037813 | 10 |

ex03037819 | 11 |

81 |

ex03037890 | 10 |

09.2761 | ex03042091 | 10 | Modri repak (Macruronus spp.), zamrznjeni fileti in drugo meso, za predelavo | 15000 | 0 | 1.1.2004- 31.12.2006 |

ex03042094 | 41 |

81 |

ex03049097 | 60 |

86 |

09.2762 | ex03061110 | 10 | Rarogi (Palinurus spp., Panulirus spp., Jasus spp.), zamrznjeni, za predelavo | 1500 | 6 | 1.1.2004- 31.12.2006 |

ex03061190 | 10 |

09.2766 | ex03042094 | 70 | Južni sinji mol (Micromesistius australis.), zamrznjeni fileti in drugo meso, za predelavo | 2000 | 0 | 1.1.2004- 31.12.2006 |

ex03049097 | 88 |

09.2768 | ex03037955 | 31 | Aljaški saj (Theragra chalcogramma), zamrznjen, za predelavo | 10000 | 0 | 1.1.2004- 31.12.2006 |

09.2770 | ex03056300 | 10 | Sardoni (Engraulis anchoita), nasoljeni ali v slanici, vendar ne sušeni ali dimljeni, za predelavo | 2000 | 0 | 1.1.2004- 31.12.2006 |

09.2772 | 03049005 | 10 | Surimi, zamrznjen, za predelavo | 30000 | 0 | 1.1.2004- 31.12.2006 |

--------------------------------------------------